Omenirea e centrul atenției la TED,
dar aș dori să adaug un apel pentru animale,
care prin trupurile, mintea și spiritul lor ne-au modelat.
Acum câțiva ani, am avut marele noroc
să întâlnesc vârstnicul unui trib
pe o insulă nu departe de Vancouver.
Se numește Jimmy Smith.
El mi-a împărtășit o poveste
cunoscută de tot tribul,
denumit Kwikwasut'inuxw.
Mi-a povestit că odată ca niciodată
toate animalele de pe pământ erau una.
Deși arătau diferit pe dinafară,
pe dinăuntru erau toate la fel.
Din când în când se adunau
într-o peșteră sacră în adâncul pădurii
pentru a sărbători asemănarea lor.
La intrare
se despuiau de piele.
Corbul de pene, ursul de blană
și somonul de solzi,
iar apoi dansau.
Dar într-o zi, un om a intrat în peșteră
și a râs de ce-a văzut
pentru că nu a înțeles.
Rușinate, animalele au fugit
și aceea a fost ultima dată
când s-au arătat în acest fel.
Înțelepciunea milenară
că în ciuda identității distincte, toate animalele sunt una,
a fost o inspirație puternică pentru mine.
Îmi place să trec
de blană, de pene și de solzi.
Vreau să intru sub piele.
Indiferent dacă e vorba de un elefant uriaș
ori o broscuță arboricolă,
scopul meu e să intrăm în contact, să le privim drept în ochi.
Poate vă-ntrebați, fotografiez vreodată oameni?
Sigur, omul e mereu prezent în fotografiile mele,
fie că apare
în formă de broască țestoasă,
pume
sau lei.
Trebuie doar să înveți să pătrunzi dincolo de aspectul lor.
Ca fotograf,
încerc să trec dincolo de diferențele
în alcătuirea genetică
ca să apreciez tot ce avem în comun
cu toate celelalte ființe vii.
Când folosesc aparatul foto
renunț la piele
ca animalele din acea peșteră
să pot arăta cine sunt ele cu adevărat.
Ca animale înzestrate
cu gândire rațională,
putem să ne minunăm de complexitatea vieții.
Ca cetățeni ai unei planete în impas
e de datoria noastră morală
să găsim soluții în fața reducerii drastice a diversității.
Dar ca oameni cu inimă
ne putem bucura să trăim în armonie
și probabil vom putea schimba
ce s-a întămplat odată în acea peșteră sacră.
Haideți să găsim o cale
să intrăm în joc.
Mulțumesc.
(Aplauze)